[pic] | COMISIA COMUNITĂŢILOR EUROPENE |

Bruxelles, 25.2.2008

COM(2008) 117 final

2002/0222 (COD)

AVIZUL COMISIEI

în conformitate cu articolul 251 alineatul (2) paragraful al treilea litera (c) din Tratatul CE privind Modificările Parlamentului European la poziţia comună a Consiliului cu privire la propunerea de directivă a Parlamentului European şi a Consiliului privind contractele de credit pentru consumatori de modificare a propunerii Comisiei în temeiul articolului 250 alineatul (2) din Tratatul CE

DE MODIFICARE A PROPUNERII COMISIEI în conformitate cu articolul 250 alineatul (2) din Tratatul CE

2002/0222 (COD)

AVIZUL COMISIEI

în conformitate cu articolul 251 alineatul (2) paragraful al treilea litera (c) din Tratatul CE privind Modificările Parlamentului European la poziţia comună a Consiliului cu privire la propunerea de directivă a Parlamentului European şi a Consiliului privind contractele de credit pentru consumatori de modificare a propunerii Comisiei în temeiul articolului 250 alineatul (2) din Tratatul CE

1. CONTEXT

Data transmiterii propunerii către PE şi către Consiliu (document COM(2002) 443 final – 2002/0222 COD) | 12 septembrie 2002 |

Data avizului Parlamentului European (prima lectură) | 20 aprilie 2004 |

Data transmiterii primei propuneri modificate | 29 octombrie 2004 |

Data transmiterii celei de-a doua propuneri modificate | 7 octombrie 2005 |

Data acordului politic al Consiliului | 21 mai 2007 |

Data adoptării poziţiei comune | 14 septembrie 2007 (majoritate calificată) |

Data avizului Comitetului Economic şi Social | 17 iulie 2003 |

Data avizului Parlamentului European (a doua lectură) | 16 ianuarie 2008 |

2. SCOPUL PROPUNERII COMISIEI

Propunerea pentru o nouă directivă privind creditul de consum urmăreşte un dublu obiectiv: asigurarea unui nivel ridicat de protecţie a consumatorilor şi stabilirea condiţiilor necesare unei veritabile pieţe interne a creditului de consum.

Directiva din 1987 se baza pe un grad minim de armonizare. Aproape toate statele membre au depăşit, într-o măsură mai mare sau mai mică, aceste standarde, ceea ce a împiedicat crearea unei pieţe unice. Armonizarea totală, în special a celor cinci module esenţiale ale directivei menţionate (informaţii precontractuale şi contractuale, rata dobânzii anuale efective (DAE), dreptul de retractare şi dreptul la rambursare anticipată) are drept scop să contribuie la crearea unei pieţe unice a creditului de consum, deoarece creditorii nu vor fi nevoiţi să îşi adapteze produsele la diferitele legislaţii naţionale ale statelor membre.

Directiva în vigoare privind creditele de consum (87/102/CE) a fost adoptată în 1987 şi prevede doar măsuri de bază în ceea ce priveşte protecţia consumatorilor. Evoluţiile recente ale pieţei au arătat necesitatea adaptării acestor norme.

3. AVIZUL COMISIEI CU PRIVIRE LA MODIFICĂRILE PROPUSE DE PARLAMENT

Parlamentul European a votat la a doua lectură un text consolidat care conţine o serie de modificări la textul poziţiei comune. Textul este rezultatul negocierilor între Consiliu, PE şi Comisie. Modificarea cea mai importantă şi cea mai controversată în acelaşi timp se referă la despăgubirea pentru rambursarea anticipată. În ceea ce priveşte determinarea despăgubirii, PE a eliminat trimiterea la rata dobânzii de referinţă a Băncii Centrale Europene şi a adăugat posibilitatea statelor membre de a introduce o prevedere prin care creditorii pot solicita, în mod excepţional, o despăgubire mai mare decât limitele stabilite în cazul în care pierderile acestora depăşesc aceste limite, iar consumatorii pot cere o reducere a despăgubirii dacă pot dovedi contrariul.

Comisia acceptă această modificare, precum şi celelalte modificări votate de PE. Rezultatul celei de-a doua lecturi din PE a fost, în general, satisfăcător: Informaţiile precontractuale şi contractuale şi rata dobânzii anuale efective sunt armonizate în totalitate. Dreptul de retractare este armonizat în totalitate cu o flexibilitate limitată a statelor membre de a reduce, în circumstanţe excepţionale, perioada de exercitare a dreptului de retractare de la 14 la 7 zile. Comisia ar fi preferat o mai bună armonizare atât în acest domeniu, cât şi în cazul despăgubirii pentru rambursarea anticipată. Cu toate acestea, Comisia poate accepta flexibilitatea acordată statelor membre în contextul unui acord global care va stabili un standard ridicat de protecţie a consumatorilor, stabilind în acelaşi timp condiţiile unei veritabile pieţe interne în ceea ce priveşte creditele de consum.

4. CONCLUZIE

În temeiul articolului 250 alineatul (2) din Tratatul CE, Comisia îşi modifică propunerea în conformitate cu cele menţionate anterior.